ai4bharat/Pralekha huggingface dataset:
पंतप्रधान कार्यालय
फिक्कीच्या, 12 डिसेंबर रोजी होणाऱ्या 93 व्या सर्वसाधारण सभेत आणि वार्षिक संमेलनात पंतप्रधानांचे भाषण
फिक्कीची 93 वा वी सर्वसाधारण सभा आणि वार्षिक संमेलन येत्या 12 डिसेंबरला होणार असून त्याच्या उद्घाटन समारंभात पंतप्रधान नरेंद्र मोदी यांचे सकाळी 11 वाजता दूरदृश्य प्रणालीद्वारे भाषण होणार आहे. यावेळी, पंतप्रधानांच्या हस्ते फिक्कीच्या वार्षिक प्रदर्शन 2020 चे उद्घाटन होणार आहे.
फिक्कीचे हे वार्षिक संमेलन 11, 12 आणि 14 डिसेंबरला होणार आहे. यंदाच्या वर्षिक संमेलनाची संकल्पना ‘प्रेरित भारत’ ही आहे. या कार्यक्रमात अनेक मंत्री, सनदी अधिकारी, उद्योगक्षेत्रातील धुरीण, राजनैतिक अधिकारी,आंतरराष्ट्रीय तज्ञ आणि इतर मान्यवर सहभागी होण्याची अपेक्षा आहे. या संमेलनात, विविध मान्यवर अर्थव्यवस्थेवर कोविडच्या झालेल्या परिणामांविषयी तसेच सरकारने केलेल्या आर्थिक सुधारणा आणि भारतीय अर्थव्यवस्थेच्या भवितव्याविषयी मार्गदर्शन आणि चर्चा करतील.
फिक्कीचे वर्षिक प्रदर्शन उद्या, म्हणजेच 11 डिसेंबर पासून सुरु होईल आणि ते पुढचे वर्षभर सुरु राहील. या आभासी प्रदर्शनाच्या माध्यमातून विविध उद्योग-व्यावसायिकांना त्यांच्या उत्पादनांचे ऑनलाईन स्वरूपात जागतिक प्रदर्शन करण्याची आणि त्याद्वारे व्यवसाय वाढविण्याची संधी मिळेल.
अणुऊर्जा विभाग
अणुभट्ट्या आणि अणुउर्जा विभागाचे उर्जा विरहित तंत्रज्ञान याविषयांवर आधारित आठवडाभर चालणाऱ्या आयकॉनिक प्रदर्शनाला आजपासून प्रारंभ
आण्विक विज्ञान आणि तंत्रज्ञान क्षेत्रातील अणुउर्जा विभागाचे सामर्थ्य दर्शवणारे प्रदर्शन
मुंबई, 22 ऑगस्ट 2022
स्वातंत्र्याच्या अमृत महोत्सवी सोहळ्याचा भाग म्हणून अणुउर्जा विभागाने 22 ऑगस्ट म्हणजेच आजपासून 28 ऑगस्टपर्यंत अणुभट्ट्या आणि अणुउर्जा विभागाचे उर्जा विरहित तंत्रज्ञान याविषयांवर आधारित आयकॉनिक प्रदर्शन आयोजित केले आहे.
या प्रदर्शनाच्या माध्यमातून अणुउर्जा विभागाचे आण्विक विज्ञान आणि तंत्रज्ञान क्षेत्रातील सामर्थ्य दिसून येईल. यामध्ये आण्विक इंधन चक्राचा आरंभिक टप्पा म्हणजेच  ते अंतिम टप्पा  आणि अणुभट्टी तंत्रज्ञान  यांचे सध्या अस्तित्वात असलेले तंत्रज्ञान आणि भविष्यातील रूपरेषा यांचा समावेश आहे.
हवामान बदलाच्या जागतिक समस्येला तोंड देण्यासाठी अणुउर्जेच्या आवश्यकतेवर या प्रदर्शनात भर दिला आहे. या व्यतिरिक्त, या प्रदर्शनामध्ये, रेडिओ-आयसोटोप आणि प्रवेगकांचा वापर तसेच मूलभूत संशोधनात न्यूट्रॉन आणि गॅमा किरणोत्सर्गाचा वापर यांसारख्या कृषी, औषध आणि उद्योगधंद्यांमध्ये समाजाच्या हितासाठी वापरल्या जाणाऱ्या अणुऊर्जा विभागाच्या ऊर्जा विरहित तंत्रज्ञानाचा समावेश आहे.
मुंबईतील अणुशक्ती नगर येथील डीएई कन्व्हेन्शन सेंटरमध्ये हे प्रदर्शन आयोजन करण्यात आले आहे. प्रदर्शनाला भेट देण्याची वेळ दुपारी 2 ते संध्याकाळी 7 वाजेपर्यंत आहे. हे प्रदर्शन 28 ऑगस्ट 2022 पर्यंत सुरू राहणार आहे. खालील लिंक वापरून प्रवेश नोंदणी करता येईल: https://in.eregnow.com/ticketing/barcPIB Mumbai | N.Chitale/B.Sontakke/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 120
मंत्रिमंडळ
जलसंपदा क्षेत्रात भारत आणि जपान दरम्यान स्वाक्षरी झालेल्या सहकार्याच्या सामंजस्य करारास केंद्रीय मंत्रिमंडळाची मान्यता
नवी दिल्ली, 23 मार्च 2021
भारत सरकारच्या जलशक्ती मंत्रालयाचा जलसंपदा, नदी विकास आणि गंगा पुनरुज्जीवन विभाग आणि जपानच्या जमीन, पायाभूत सुविधा, परिवहन आणि पर्यटन मंत्रालयाच्या जल व आपत्ती व्यवस्थापन ब्युरो दरम्यान स्वाक्षरी झालेल्या सहकार्याच्या सामंजस्य करारास पंतप्रधान नरेंद्र मोदी यांच्या अध्यक्षतेखालील केंद्रीय मंत्रिमंडळाने आज मान्यता दिली.
फायदे:-
माहिती, ज्ञान, तंत्रज्ञान आणि वैज्ञानिक सदृश्य अनुभवाची देवाण-घेवाण वाढविण्यासाठी तसेच उभय देशांदरम्यान संयुक्त प्रकल्पांच्या अंमलबजावणीकरिता जल आणि त्रिभुज प्रदेश व्यवस्थापन आणि जल तंत्रज्ञान क्षेत्रात दीर्घकालीन सहकार्याच्या विकासासाठी या सामंजस्य करारावर स्वाक्षरी करण्यात आली.
जल सुरक्षा, सुधारित सिंचन सुविधा आणि जलसंपदा विकासात शाश्वतता मिळविण्यात हा सामंजस्य करार मदत करेल.
S.Tupe /V.Joshi/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
विज्ञान आणि तंत्रज्ञान मंत्रालय
भारताला जगातील पहिल्या तीन वैज्ञानिक महासत्तांमध्ये स्थान मिळविण्याच्या दृष्टीने 5व्या राष्ट्रीय विज्ञान, तंत्रज्ञान आणि नाविन्यपूर्ण संशोधन धोरणाचा मसुदा तयार करताना आत्मनिर्भरतेच्या दूरदृष्टीचे मार्गदर्शन
सर्वसमावेशक आणि सर्व सहभागींना समानतेने लाभकारक ठरणारी, व्यापक विज्ञान, तंत्रज्ञान आणि नाविन्यपूर्ण संशोधन परीसंस्थेची निर्मिती हा एसटीआयपी अर्थात विज्ञान, तंत्रज्ञान आणि नाविन्यपूर्ण संशोधन धोरणाचा मसुदा तयार करण्याचा मुख्य उद्देश आहे असे उद्गार विज्ञान आणि तंत्रज्ञान विभागाचे सचिव प्रा.आशुतोष शर्मा यांनी काढले. एसटीआयपीच्या मसुद्याबाबत माध्यम प्रतिनिधींशी चर्चा करण्यासाठी नवी दिल्ली इथे आयोजित कार्यक्रमात ते आज बोलत होते. “काळ बदलतो आहे आणि आपले भविष्य अतिवेगाने आपल्या दिशेने येत आहे. बदलाच्या या वेगासाठी आपल्याला तयार ठेवायला हे धोरण मदत करेल, असे त्यांनी सांगितले.
भारताला शाश्वत विकासाच्या वाटेवर मार्गक्रमण करण्यासाठी, आर्थिक विकास आणि सामाजिक अंतर्भाव तसेच आत्मनिर्भर भारताचे ध्येय साध्य करण्यासाठी आवश्यक पर्यावरणीय शाश्वतता मिळविण्यासाठी पारंपरिक ज्ञान प्रणालीला प्रोत्साहन, स्वदेशी तंत्रज्ञानाचा विकास आणि अगदी मुळापासूनच्या संशोधनाला प्रोत्साहन यावर भर देणे आवश्यक आहे. विनाशक आणि चुकीचे परिणाम घडविणाऱ्या तंत्रज्ञानाचा उदय हे नवे आव्हान आहे तसेच ती एक मोठी संधी देखील आहे असे ते म्हणाले.
5 व्या राष्ट्रीय विज्ञान, तंत्रज्ञान आणि नाविन्यपूर्ण संशोधन धोरणाचा मसुदा निश्चित करण्यात आला असून जनतेच्या सूचनांसाठी उपलब्ध आहे. भारताला तंत्रज्ञानविषयक आत्मनिर्भरता मिळविण्यासाठीच्या विशाल दूरदृष्टीच्या मार्गदर्शक तत्वांना अनुसरून हा मसुदा तयार केला आहे आणि देशाला जगातील ह्या दशकातील पहिल्या तीन वैज्ञानिक महासत्तांमध्ये स्थान मिळविण्याच्या दृष्टीने जनतेला आवाहन, आकर्षित, संगोपन, सक्षम करून लोक-केंद्री विज्ञान, तंत्रज्ञान आणि अभिनव शोधांद्वारे महत्त्वाचे मानवी भांडवल जपून ठेवणे हा त्याचा उद्देश आहे.
धोरणात सुचविण्यात आलेली राष्ट्रीय एसटीआय निरीक्षणयंत्रणा, एसटीआय परीसंस्थेने निर्माण केलेल्या आणि त्याच्याशी संबंधित असलेल्या सर्व प्रकारच्या माहितीचे मध्यवर्ती भांडार म्हणून काम करेल.
मुख्य शिफारसींचा तपशील वाचण्यासाठी येथे क्लिक करा
जनतेच्या सूचनांसाठी हा मसुदा विज्ञान आणि तंत्रज्ञान विभागाच्या संकेतस्थळावर उपलब्ध करून देण्यात आला आहे.
धोरणाच्या मसुद्यावरील सूचना, टिप्पण्या आणि सल्ले, सोमवार 25 जानेवारीपर्यंत india-stip[at]gmail[dot]com. वर ईमेल द्वारे पाठविता येतील. धोरणाचा मसुदा https://dst.gov.in/draft-5th-national-science-technology-and-innovation-policy-public-consultation येथे उपलब्ध आहे.
जलशक्ती मंत्रालय
दुष्काळ आणि पुरावर मात करण्यासाठी भारताला समग्र दृष्टिकोनाची गरज – शेखावत
नवी दिल्ली, 26 जून 2019
हवामान बदल आणि मान्सूनची अनिश्चितता ही देशात सर्वात मोठ्या समस्यांपैकी एक समस्या झाली असल्याचे जलशक्ती मंत्री गजेंद्र सिंह शेखावत यांनी म्हटले आहे. नवी दिल्ली येथे पूर व्यवस्थापनावर आयोजित कार्यशाळेत ते आज बोलत होते. दुष्काळ आणि पुरावर मात करण्यासाठी देशाला समग्र दृष्टिकोनाची गरज त्यांनी व्यक्त केली.
यावेळी शेखावत यांच्या हस्ते ‘रिॲसेसमेंट ऑफ वॉटर अव्हेलिबिलिटी इन इंडिया युजिंग स्पेस इन्पुटस’ या पुस्तकाचे प्रकाशन करण्यात आले.
B.Gokhale/S.Kakade/D.Rane
(Visitor Counter : 76
वाणिज्य आणि उदयोग मंत्रालय
कार्यरत विशेष आर्थिक क्षेत्रे
नवी दिल्ली, 11 फेब्रुवारी 2022
सध्या देशात 425 औपचारिकरित्या मान्यताप्राप्त विशेष आर्थिक क्षेत्रे  आहेत. आजपर्यंत, 376 विशेष आर्थिक क्षेत्रे अधिसूचित तर 268 कार्यरत आहेत. विशेष आर्थिक क्षेत्रे हे प्रामुख्याने खासगी गुंतवणुकीवर आधारित उपक्रम आहेत. बदललेल्या जागतिक आर्थिक परिस्थितीमुळे प्रतिकूल व्यावसायिक वातावरण, वित्तीय प्रोत्साहनांमधील बदल इत्यादींसह अनेक कारणांमुळे एसईझेडची स्थापना आणि कार्यान्वित करण्यात विलंब होऊ शकतो.
विशेष आर्थिक क्षेत्रे कायदा, 2005 च्या कलम 30 नुसार, विशेष आर्थिक क्षेत्रातून देशांतर्गत प्रशुल्क क्षेत्रात  नेलेला कोणताही माल सीमाशुल्क टॅरिफ कायदा, 1975 अंतर्गत अँटी-डंपिंग, काउंटरवेलिंग आणि सेफगार्ड शुल्कासह सीमाशुल्क शुल्कांसाठी आकारला जाईल, जेथे आयात मालावर आकारणी लागू असेल.
अशी माहिती वाणिज्य आणि उद्योग मंत्रालयाच्या राज्यमंत्री अनुप्रिया पटेल यांनी आज राज्यसभेत लेखी उत्तरात दिली.
S.Patil/V.Joshi/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 159
पंतप्रधान कार्यालय
तेलंगणाच्या जनतेला राज्य स्थापनादिनानिमित्त पंतप्रधानांकडून शुभेच्छा
आंध्र प्रदेशच्या जनतेलाही शुभेच्छा
(नवी दिल्ली, 2 जून 2018
पंतप्रधान नरेंद्र मोदी यांनी तेलंगणाच्या जनतेला राज्य स्थापना दिनाच्या शुभेच्छा दिल्या आहेत. पंतप्रधानांनी आंध्र प्रदेशच्या जनतेलाही शुभेच्छा दिल्या आहेत.
पंतप्रधान म्हणाले, राज्य स्थापनादिनानिमित्त तेलंगणच्या जनतेला माझ्या शुभेच्छा. आगामी काळात राज्यातील जनतेची स्वप्ने आणि आकांक्षा पूर्ण होवोत.
आंध्र प्रदेशच्या माझ्या बंधू आणि भगिनींना शुभेच्छा. राज्यातील जनतेच्या उत्तम आरोग्य आणि समृद्धीसाठी मी प्रार्थना करतो.
S.Tupe/S.Kane/P.Kor
पंतप्रधान कार्यालय
ऑगस्ट 2023 मध्ये युपीआयद्वारे झालेल्या व्यवहारांनी दहा अब्जांचा टप्पा पार केल्याबद्दल पंतप्रधानांनी केली प्रशंसा
नवी दिल्ली, 1 सप्टेंबर 2023
ऑगस्ट 2023 मध्ये युपीआय  द्वारे झालेल्या व्यवहारांनी 10 अब्जांचा टप्पा पार केल्याबद्दल पंतप्रधान नरेंद्र मोदी यांनी प्रशंसा केली आहे.
‘एनपीसीआय’च्या पोस्टला उत्तर देताना पंतप्रधानांनी समाज माध्यमांवर पोस्ट केले आहे:
“ही अपवादात्मक गोष्ट आहे! भारतातील नागरिक डिजिटल प्रगतीचा स्वीकार करत असल्याचे हे निदर्शक आहे, त्यांच्या कौशल्याला सलाम. आगामी काळातही अशीच प्रगती कायम राहो.”
S.Bedekar/R.Agashe/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(
अल्पसंख्यांक मंत्रालय
मौलाना आझाद राष्ट्रीय शिष्यवृत्ती
नवी दिल्ली, 29 नोव्हेंबर 2021
केंद्रीय अल्पसंख्यक व्यवहार मंत्रालयाने नियमित आणि पूर्ण कालिक एम.फिल आणि पी.एच.डी. अभ्यासक्रमामध्ये शिकणाऱ्या शीख, बुद्ध, ख्रिश्चन, जैन, मुस्लीम, आणि पारशी या सहा वर्गीकृत अल्पसंख्यक समुदायांतील विद्यार्थी/उमेदवारांच्या शैक्षणिक सक्षमीकरणासाठी मौलाना आझाद राष्ट्रीय शिष्यवृत्ती  योजना राबविली आहे. या योजनेअंतर्गत शैक्षणिक वर्ष 2019-20 मध्ये 1251 शिष्यवृत्त्या देण्यात आल्या तर 2020-21 या शैक्षणिक वर्षासाठीच्या प्राथमिक माहितीनुसार आतापर्यंत 607 शिष्यवृत्त्या देण्यात आल्या आहेत. या MANF योजनेअंतर्गत शिष्यवृत्तीसाठी प्रवेश निश्चित झालेले विद्यार्थी पुरेशा संख्येने उपलब्ध झाले नाहीत तर ज्यांचा प्रवेश अजून निश्चित झालेला नाही अशा विद्यार्थ्यांमधून राष्ट्रीय प्रवेश परीक्षेतील गुणवत्तेनुसार शिष्यवृत्ती धारकांची निवड केली जाते. शैक्षणिक वर्ष 2019-20 आणि 2020-21साठी शिष्यवृत्त्या मजूर झालेल्या विद्यार्थ्यांची राज्य आणि केंद्रशासित प्रदेश निहाय यादी परिशिष्टात दिली आहे. या दोन्ही वर्षांमध्ये मौलाना आझाद राष्ट्रीय शिष्यवृत्ती योजनेतून कोणत्याही तृतीयपंथी लाभार्थ्याला शिष्यवृत्ती देण्यात आलेली नाही.
केंद्रीय अल्पसंख्यक व्यवहार मंत्रालयाअंतर्गत मौलाना आझाद राष्ट्रीय शिष्यवृत्तीची अंमलबजावणी करणाऱ्या केंद्रीय अनुदान आयोगाच्या माहिती अहवाल प्रणालीद्वारे ज्यांनी एम.फिल आणि पी.एच.डी. अभ्यासक्रम पूर्ण केले आहेत त्यांची माहिती संकलित केली जात नाही.
परिशिष्ट
|
|
The details of State/UT-wise fellowships sanctioned during the last two years i.e. 2019-20 and 2020-21 under Maulana Azad Fellowship Scheme
|
|
States/UTs
|
|
Total
|
|
ANDHRA PRADESH
|
|
7
|
|
ARUNACHAL PRADESH
|
|
7
|
|
ASSAM
|
|
53
|
|
BIHAR
|
|
44
|
|
CHANDIGARH 
|
|
6
|
|
CHHATTISGARH
|
|
4
|
|
DELHI
|
|
130
|
|
GOA
|
|
2
|
|
GUJARAT
|
|
19
|
|
HARYANA
|
|
26
|
|
HIMACHAL PRADESH
|
|
11
|
|
JAMMU & KASHMIR
|
|
358
|
|
JHARKHAND
|
|
18
|
|
KARNATAKA
|
|
26
|
|
KERALA
|
|
230
|
|
LADAKH
|
|
7
|
|
MADHYA PRADESH
|
|
26
|
|
MAHARASHTRA
|
|
70
|
|
MANIPUR
|
|
20
|
|
MEGHALAYA
|
|
12
|
|
MIZORAM
|
|
5
|
|
NAGALAND
|
|
8
|
|
ODISHA
|
|
5
|
|
PUDUCHERRY 
|
|
4
|
|
PUNJAB
|
|
114
|
|
RAJASTHAN
|
|
48
|
|
SIKKIM
|
|
10
|
|
TAMIL NADU
|
|
26
|
|
TELANGANA
|
|
14
|
|
TRIPURA
|
|
2
|
|
UTTAR PRADESH
|
|
343
|
|
UTTARAKHAND
|
|
17
|
|
WEST BENGAL
|
|
186
|
|
Grand Total
|
|
1858Provisional data; the NTA examination for December, 2020 is yet to be conducted.केंद्रीय अल्पसंख्यक व्यवहार मंत्री मुख्तार अब्बास नक्वी यांनी आज राज्यसभेत लिखित उत्तराद्वारे ही माहिती दिली.G.Chippalkatti/S.Chitnis/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 143
माहिती आणि प्रसारण मंत्रालय
पत्रसूचना कार्यालयातील इफ्फी युनिटने #NotJustIFFIMemeContest नामक मीम अर्थात विनोदी चित्रमय लघु संदेश तयार करण्याबाबतची स्पर्धा आयोजित केली
गोवा/मुंबई, 21 नोव्हेंबर 2022
या स्पर्धेचा एकच नियम असणार आहे: एक उत्तम मीम म्हणजे विनोदी चित्रमय लघु संदेश अथवा अशा मीम्सची मालिका सामाजिक माध्यमांवर प्रसिद्ध करा, या मीमने लोकांना हसायला, आनंदाने उड्या मारायला, उडायला,एकमेकांना मिठ्या मारायला, आपापले त्रास विसरुन जायला आणि सर्वात महत्त्वाचे म्हणजे त्यांना चित्रपटांच्या आणि जीवनाच्या पुन्हा एकदा प्रेमात पडायला लावले पाहिजे.
पुन्हा एकदा समजून घ्या, या मीम्सनी लोकांना चित्रपटांकडे आकर्षित केले पाहिजे, आणि पुनश्च आनंदी जीवन जगण्याच्या देखील प्रेमात पाडले पाहिजे.
तुमचे मीम्स समाजमाध्यमांवर प्रसिद्ध करा. नुसता #NotJustIFFIMemes हा हॅशटग वापरून चालणार नाही. म्हणजे, तो हॅशटॅग वापरा पण तो वापरून तुमचे उत्तमोत्तम आणि प्रेरणादायी मीम्स सर्वांशी सामायिक करा. आणि सगळेच मीम्स उत्तम असले पाहिजेत असेही नाही. प्रयोगशीलता ही सर्जकतेची गुरुकिल्ली आहे. आपलं हसं करून घ्यायला घाबरू नका. 
या स्पर्धेसाठी कोणतीही कालमर्यादा नाही. आम्हाला पारितोषिकासाठी पात्र ठरतील अशा प्रेरणादायक वाटणाऱ्या मीम्सच्या निर्मात्यांना आम्ही पारितोषिके देऊ.आम्ही त्यांना केवळ कृतज्ञतेची भेट देणार नाही तर आमची प्रशंसा आणि पारितोषिक देखील देऊन त्यांचा सन्मान करू.
या स्पर्धेचे आणखी एक वैशिष्ट्य म्हणजे या स्पर्धेसाठी विजेत्यांची संख्या ठराविक नाही. आमच्याकडे आलेल्या मीम्सपैकी ज्या कलाकृती आम्हाला पारितोषिकासाठी पात्र वाटतील त्या सर्वांचा आम्ही गौरव करू.
बरं, या स्पर्धेच्या विजेत्यांना कोणती बक्षिसे मिळतील? आम्ही विजेत्यांना अशी बक्षिसे देणार आहोत जी तुम्हांला चित्रपटांच्या आणि जीवनाच्या प्रेमात पडायला लावतील किंवा असे म्हणूया की या बक्षिसांमुळे चित्रपटांवरील आणि एकूणच जीवनावरील तुमच्या प्रेमाची पातळी वाढेल.
मग, वाट कसली पाहताय... विचार करायला सुरुवात करा! तुम्ही तयार केलेली मीम्स पाहण्यासाठी आता आम्हाला धीर धरवत नाही. चला, काम सुरु करा, आत्ताच मीम्स करायला घ्या.PIB Mumbai | G.Chippalkatti/S.Chitnis/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 117
पंतप्रधान कार्यालय
सेशेल्सच्या राष्ट्रपतींच्या दौऱ्यादरम्यान भारत आणि सेशेल्स यांच्यातील स्वाक्षऱ्या झालेल्या सामंजस्य करारांची यादी
नवी दिल्ली, 25 जून 2018
|
|
क्र.
|
|
करार
|
|
भारतीय स्वाक्षरीकर्ते
|
|
सेशेल्सचे स्वाक्षरीकर्ते
|
|
1.
|
|
स्थानिक संस्था, शैक्षणिक आणि व्यवसाय शिक्षण संस्थांच्या माध्यमातून लघू विकास प्रकल्पांच्या अंमलबजावणीसाठी भारतीय अनुदान साहाय्यासंदर्भात भारत सरकार आणि सेशेल्स सरकार यांच्यात सामंजस्य करार
|
|
एम.जे.अकबर,परराष्ट्र व्यवहार राज्यमंत्री
|
|
पॅमेला शार्लेट,
निवारा,पायाभूत
सुविधा आणि
भू वाहतूक मंत्री
|
|
2.
|
|
पणजी महानगरपालिका आणि सेशेल्स प्रजासत्ताकातील व्हिक्टोरिया शहर यांच्यात मैत्री आणि सहकार्य प्रस्थापित करण्यासाठी करार
|
|
एम.जे.अकबर,परराष्ट्र व्यवहार राज्यमंत्री
|
|
पॅमेला शार्लेट,
निवारा,पायाभूत
सुविधा आणि
भू वाहतूक मंत्री
|
|
3.
|
|
भारतीय संगणक आपत्ती प्रतिसाद दल  , इलेक्ट्रॉनिक्स व माहिती तंत्रज्ञान मंत्रालय, भारत सरकार आणि सोशेल्स प्रजासत्ताकातील माहिती दूरसंवाद तंत्रज्ञान विभाग यांच्या सायबर सुरक्षा क्षेत्रातील सहकार्यासाठी सामंजस्य करार
|
|
एम.जे.अकबर,परराष्ट्र व्यवहार राज्यमंत्री
|
|
चार्ल्स बॅस्टिन,
मत्स्य आणि कृषी मंत्री
|
|
4.
|
|
भारत सरकार आणि सेशेल्स सरकार यांच्यात वर्ष 2018-2022 दरम्यान सांस्कृतिक आदान प्रदान कार्यक्रम
|
|
एम.जे.अकबर,परराष्ट्र व्यवहार राज्यमंत्री
|
|
पॅमेला शार्लेट,
निवारा,पायाभूत
सुविधा आणि
भू वाहतूक मंत्री
|
|
5.
|
|
भारतीय नौदल आणि सेशेल्स प्रजासत्ताकातील राष्ट्रीय माहिती आदान प्रदान आणि समन्वय केंद्र यांच्यातील तांत्रिक करार
|
|
एम.जे.अकबर,परराष्ट्र व्यवहार राज्यमंत्री
|
|
चार्ल्स बॅस्टिन,
मत्स्य आणि कृषी मंत्री
|
|
6.
|
|
परराष्ट्र सेवा संस्था, परराष्ट्र व्यवहार मंत्रालय, भारत सरकार आणि सेशेल्स प्रजासत्ताकातील परराष्ट्र व्यवहार विभाग यांच्यात सामंजस्य करार
|
|
जे.एस.मुकूल डीन,
परराष्ट्र सेवा संस्था
|
|
ॲम्ब बॅरी फॉउरे,
सचिव परराष्ट्र
व्यवहार
B.Gokhale/S.Kakade/P.Malandkar
(Visitor Counter : 70
संरक्षण मंत्रालय
आयएनएस तबर स्वीडनची राजधानी स्टॉकहोम येथे पोहोचली
मुंबई, 31 जुलै 2021
सेंट पीटर्सबर्ग येथे 325 व्या रशियन नौदल दिनानिमित्त आयोजित संयुक्त युद्धाभ्यासात सहभागी झाल्यानंतर भारताची युद्धनौका आयएनएस तबर 29 जुलै रोजी, स्वीडनची राजधानी स्टॉकहोम इथे पोहोचली . आयएनएस तबरची स्वीडनला तीन दिवसांची सदिच्छा भेट असणार आहे.
स्टॉकहोम इथल्या वास्तव्यात, जहाजावरील सर्व अधिकारी-कर्मचारी, स्वीडनच्या नौदलासोबत विविध द्वीपक्षीय व्यावसायिक गाठीभेटी घेणार आहेत. तसेच, तसेच, स्टॉकहोम मधून परतीसाठी निघण्यापूर्वी, स्वीडनच्या नौदलासोबत, काही सागरी संयुक्त अभ्यास देखील करणार आहेत.Jaydevi PS/R.Aghor/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 189
संरक्षण मंत्रालय
आफ्रिका-भारत फिल्ड ट्रेनिंग सराव-2019
नवी दिल्ली, 22 मार्च 2019
आफ्रिका-भारत फिल्ड ट्रेनिंग एक्सर साईज 2019 अंतर्गत मानव आणि यंत्राद्वारे सुरुंग निकामी करणे, आयईडी निकामी करणे याच्याशी संबंधित प्रात्यक्षिके आणि प्रशिक्षण देण्यात येत आहे. 18 मार्चपासून पुण्यात सुरु झालेल्या सरावात भारत आणि बोटस्वाना, इजिप्त, घाना, केनिया, मोझांबिक, नामिबिया, नायजेरिया, सेनेगल, दक्षिण आफ्रिका, सुदान, टांझानिया, युगांडा, झांबिया आणि झिंम्बाब्वे यासह 17 आफ्रिकी देश सहभागी झाले आहेत. रवांडा, काँगो आणि मादागास्कर मधले तीन निरिक्षकही यात सहभागी झाले आहेत.
N.Sapre/N.Chitale/D. Rane
(Visitor Counter : 142
संरक्षण मंत्रालय
भारतीय नौदलाच्या पश्चिम ताफ्याचे ध्वज अधिकाऱ्यांनी अमेरीकी ताफा कमांडर यांना बहीरीन येथे दिली भेट
भारतीय नौदलाच्या बहारीन दौऱ्याच्या शेवटच्या दिवशी, नौदलाच्या पश्चिम ताफ्याचे ध्वज अधिकारी
, रियर अॅडमिरल अजय कोचर यांनी अमेरीकी नौदलाच्या
सेंट्रल कमांड , यूएस 5 वा ताफा आणि कंबाइंड मेरीटाइम फोर्सेस  चे कमांडर व्हाइस अॅडमिरल चार्ल्स बी कूपर दुसरे,
यांची अमेरिकेच्या 5 व्या ताफ्याच्या मुख्यालयात भेट घेतली.
अमेरिकी नौदल कमांडरांनी भारतीय नौदल हिंद महासागर क्षेत्रातील एक महत्त्वपूर्ण आणि प्रमुख दल असल्याचे सांगितले. त्यांनी कामकाजाच्या पातळीवर संवाद साधून दोन्ही नौदलांच्या विमानवाहू युद्धनौकांच्या कार्याबाबत उत्सुकता दर्शविली.
लॉजिस्टिक एक्सचेंज मेमोरँडम ऑफ अॅग्रीमेंट चा भाग म्हणून इंधन भरण्यासारख्या सहकार्याबद्दल भारतीय नौदलाच्या पश्चिम ताफ्याचे ध्वज अधिकारी यांनी प्रशंसा केली.
तर भारतीय नौदल सीएमएफ चा एक भाग बनून या क्षेत्रातील कार्यवाहीमधे वाढ करेल असे
अमेरिकी नौदल कमांडरांनी म्हटले आहे.
पर्यटन मंत्रालय
पर्यटन आणि सांस्कृतिक राज्यमंत्री प्रल्हाद सिंग पटेल यांच्या हस्ते आज यात्रा पुनरुद्धार आणि अध्यात्म, वारसा विकास योजना अर्थात प्रशाद  योजनेचे गुरूवायूर विकास, केरला सुविधेंतर्गत पर्यटन सुविधा केंद्राचे आभासी पद्धतीने उद्घाटन संपन्न
यात्रा पुनरुद्धार आणि अध्यात्म, वारसा विकास योजना  ही केंद्रीय पर्यटन खात्याने 2014-15 मध्ये जारी केलेली योजना
पर्यटन आणि सांस्कृतिक राज्यमंत्री प्रल्हाद सिंग पटेल यांनी आज पर्यटन विभागाच्या PRASHAD योजनेतून गुरूवायूर विकास, केरला या सुविधेंतर्गत बांधण्यात आलेल्या पर्यटन सुविधा केंद्राचे आभासी पद्धतीने उद्घाटन केले. परराष्ट्र खात्याचे राज्यमंत्री व्ही मुरलीधरन आणि केरळच्या सहकार तसेच पर्यटन व देवस्वम् खात्याचे मंत्री कडकमपल्ली सुरेन्द्रम यांनीही कार्यक्रमाची शोभा वाढवली.
आंतरराष्ट्रीय दर्जाच्या सुविधा निर्माण करण्यासाठी भारत सरकारने पुरवलेल्या निधीचा सर्वंकष वापर केल्याबद्दल केंद्रीय मंत्र्यांनी राज्यसरकारचे कौतुक केले. राज्य सरकारला पर्यटन खात्याकडून पर्यटनविषयक क्षेत्रात अपेक्षित सहकार्य आणि पाठिंबा मिळेल असा विश्वासही त्यांनी यावेळी दिला.
केंद्रीय पर्यटन खात्याने 2014-15 मध्ये यात्रा पुनरुद्धार आणि अध्यात्म, वारसा विकास योजना  ही योजना जारी केली. तीर्थस्थाने तसेच वारसा क्षेत्रे म्हणून ओळखल्या जाणाऱ्या भागांच्या विकासासाठी ही योजना होती. प्रवेश , शेवटपर्यंत कनेक्टिविटी, माहितीकेंद्रे तसेच अनुवादसुविधा असलेली सुविधा केंद्रे, ATM/मनी एक्स्चेंज, पर्यावरणपूरक वाहतूक सुविधा, नवीकरणीय उर्जेद्वारे वीजेच्या माळांनी सुशोभिकरण, पार्किंग, पिण्याचे पाणी, शौचालये, विश्रांतीगृहे, प्रतिक्षालये, प्रथमोपचार केंद्रे, हस्तव्यवसाय बाजार/हाट/सुवेनियर शॉप्स/कॅफेटोरिया, पावसाळी निवारा, संपर्क केंद्रे, इंटरनेट सुविधा आदी मुलभूत सोयीसुविधांच्या विकासासाठी हा निधी उपलब्ध केला होता. पर्यटन विभागाने गुरूवायूर विकास या योजनेला मार्च 2017 मध्ये मंजूरी देऊन 45.36 कोटी रुपयांचा निधी उपलब्ध करून दिला होता.
पर्यटन सुविधा केंद्र 11.57 कोटी रुपयांचा खर्च करून बांधण्यात आले. सीसीटीव्हीचे जाळे, पर्यटक सुविधा केंद्र तसेच बहुमजली कार पार्किंग अश्या सुविधांचा यात अंतर्भाव असेल. यापैकी सीसीटीव्ही नेटवर्क आधीच पुर्ण करण्यात आले आहे.
संरक्षण मंत्रालय
भारतीय तटरक्षक दलाचे २५ वे महासंचालक म्हणून राकेश पाल यांची नियुक्ती
नवी दिल्ली, 19 जुलै 2023
भारतीय तटरक्षक दलाचे 25वे महासंचालक म्हणून राकेश पाल यांची नियुक्ती झाली आहे. ते भारतीय नौदल अकादमीचे माजी विद्यार्थी आहेत. जानेवारी 1989 मध्ये ते भारतीय तटरक्षक दलात रुजू झाले. कोची येथे इंडियन नेव्हल स्कूल द्रोणाचार्य, येथे त्यांनी तोफखाना आणि शस्त्रे प्रणालींमध्ये विशेष व्यावसायिक प्रशिक्षण घेतले आहे. युनायटेड किंगडममधून त्यांनी इलेक्ट्रो-ऑप्टिक्स फायर कंट्रोल सोल्यूशन अभ्यासक्रम केला आहे. भारतीय तटरक्षक दलाचे पहिले गनर म्हणून ते ओळखले जातात.
34 वर्षांच्या आपल्या दिमाखदार कारकिर्दीत अनेक महत्त्वाच्या पदांवर त्यांची नियुक्ती झाली आहे. कमांडर कोस्ट गार्ड क्षेत्र , गांधीनगर, उपमहासंचालक , आणि नवी दिल्लीत भारतीय तट रक्षक दलाच्या मुख्यालयात अतिरिक्त महासंचालक ही त्यातील प्रमुख पदे आहेत. नवी दिल्ली येथे तटरक्षक दलाच्या मुख्यालयात संचालक  आणि प्रधान संचालक  म्हणून त्यांनी उत्तमपणे कामगिरी बजावली आहे. त्यांना सागरी मोहिमांचा मोठा अनुभव आहे. त्यांनी सर्व समर्थ, आयसीजीएस विजीत, आयसीजीएस सुचेता कृपलानी, आयसीजीएस अहिल्याबाई, आणि आयसीजीएस सी -03 या तटरक्षक दलाच्या सर्व प्रकारच्या जहाजांवर अधिकारी म्हणून काम केले आहे. गुजरातमधील फॉरवर्ड एरियाच्या ओखा आणि वाडीनार या दोन तटरक्षक तळांवरही त्यांनी अधिकारी म्हणून कामाचा अनुभव घेतला आहे.
राकेश पाल यांना फेब्रुवारी 2022 मध्ये अतिरिक्त महासंचालक पदावर बढती मिळाली आणि त्यांची नवी दिल्ली येथे तटरक्षक दल मुख्यालयात नियुक्ती झाली. फेब्रुवारी 2023 मध्ये तटरक्षक दलाच्या महासंचालकपदाचा अतिरिक्त कार्यभार त्याच्याकडे सोपवण्यात आला. या कालावधीत त्यांनी अनेक महत्त्वपूर्ण मोहिमा राबवल्या. त्यात अंमली पदार्थ आणि कोट्यवधी रुपयांचे सोने जप्त करणे, तीव्र चक्रीवादळाच्या वेळी नाविकांची सुटका करणे, परकीय तटरक्षक दलांसोबत संयुक्त सराव, तस्करी विरोधी कारवाया, चक्रीवादळ/नैसर्गिक आपत्ती दरम्यान मानवतावादी मदत आणि किनारी सुरक्षा सराव यांचा समावेश आहे.
राकेश पाल यांना त्यांच्या उल्लेखनीय सेवेबद्दल 2013 मध्ये तटरक्षक पदक आणि 2018 मध्ये राष्ट्रपती तटरक्षक पदक प्रदान करण्यात आले.S.Patil/P.Jambhekar/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 116
सुक्ष्म, लघु आणि मध्यम उदयोग मंत्रालय
खादी आणि ग्रामोद्योगच्या ई-पोर्टलचा कुंभार समुदायाला दिवाळीच्या सणात लाभ
नवी दिल्ली, 5 नोव्हेंबर 2020
खादीच्या ऑनलाईन विक्रीमुळे या दिवाळीत कुंभार समुदायाला चांगला लाभ झाला आहे. राजस्थानमधील जैसलमेर आणि हनुमानगढ यासारख्या दुरस्थ जिल्ह्यातील कुंभारांनी बनवलेले दिवे खादी इंडियाच्या ई-पोर्टलमुळे देशभर पोहचले आहेत.
खादी आणि ग्रामोद्योग आयोगाने पंतप्रधानांनी जाहीर केलेल्या व्होकल फॉर लोकल घोषणेनुसार यावर्षी प्रथमच दिव्यांची ऑनलाईन आणि स्टोअर्समधून विक्री करण्याचा निर्णय घेतला आहे. केव्हीआयसीने 8 ऑक्टोबर रोजी दिव्यांच्या ऑनलाईन विक्रीस सुरुवात केली आणि एका महिन्याच्या आत 10,000 दिव्यांची ऑनलाईन विक्री झाली. मातीच्या दिव्यांना जास्त मागणी आहे, अगदी 10 दिवसांत बहुतांश आकर्षक दिवे विकून झाले.
यानंतर केव्हीआयसीने दिव्यांची नवीन डिझाईन सुरु केली, त्यालाही प्रचंड मागणी आहे. दिवाळी जवळ येत आहे, तशी दिव्यांच्या विक्रीत वाढ होत आहे.
केव्हीआयसीने 8 प्रकारच्या दिव्यांचा संच विक्रीस ठेवला आहे, यात 84 आणि 108 रुपये यादरम्यान 12 दिव्यांचा संच विक्रीसाठी उपलब्ध आहे. केव्हीआयसी कुंभारांनी प्रत्येक दिव्यामागे 2 ते 3 रुपयांची कमाई होत असल्याबद्दल आनंद व्यक्त केला आहे. खादी इंडियावर दिवे www.khadiindia.gov.in.या संकेतस्थळावर उपलब्ध आहेत.
केव्हीआयसीचे अध्यक्ष विनय कुमार सक्सेना म्हणाले की, मातीच्या वस्तूंची ऑनलाईन विक्री ही खऱ्या अर्थाने केव्हीआयसी कुंभारांचे सक्षमीकरण होय. पूर्वी कुंभारांनी तयार केलेल्या वस्तूंची विक्री त्या-त्या भागापुरती मर्यादीत होती, पण खादीच्या ई-पोर्टलची देशभर पोहोच असल्यामुळे ही उत्पादने आता देशभर विकली जात आहेत.
केव्हीआयसीने कुंभारांना इलेक्ट्रीक चक्र आणि इतर उपकरणांचे कुंभार सशक्तीकरण योजनेअतंर्गत प्रशिक्षण दिले आहे. यामुळे उत्पादन आणि उत्पन्नात 5 पटीने वाढ झाली आहे. आतापर्यंत, केव्हीआयसीने 18,000 इलेक्ट्रीक चक्र वितरीत केली आहेत, ज्याचा 80,000 पेक्षा अधिक कुंभारांना लाभ झाला आहे.
M.Chopade/S.Thakur/P.Malandkar
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 128